
І. ВЪВЕДЕНИЕ
	
	1. ОБЩА ИНФОРМАЦИЯ

	Програмата се разработва на основание чл.12, т.1 от Закона за туризма и отразява общинската политика за развитие на туризма на местно ниво, съгласно чл.11 от същия закон. Тя е съобразена с целите и приоритетите на Стратегията за развитие на туризма в Община Минерални бани за периода 2014 – 2020 година, приета от ОбС Минерални бани с Решение № 747 от 21.08.2014г., както и със съществуващите местни туристически ресурси и потребности.
Всички включени в програмата дейности са пряко обвързани и с изпълнението на Общинския план за развитие 2014 – 2020 г. 
Програмата за развитие на туризма се изпълнява от Община Минерални бани, като целта е да се развива последователна и целенасочена туристическа политика, базирана на партньорство между частния сектор, общинска администрация, държавните институции и неправителствените организации, която генерира работни места, създава възможности за развитие на предприемачество, дългосрочни икономически и социални ползи, увеличава приходите от туризъм. 
За изпълнението на поставените стратегически цели са определени осем приоритети в общинската Стратегия за развитие на туризма, включващи набор от дейности, които съответстват на реалностите и нуждите на общината, региона и държавата:
1. Модернизиране, разширяване и надграждане на МТБ
2. Подобряване на обслужващата инфраструктура 
3. Подобряване на техническата инфраструктура 
4. Опазване на околната среда и включване на бизнеса в туристическото обслужване 
5. Създаване на условия за подобряване капацитета на кадрите в туристическия сектор;
6. Маркетинг и реклама на туристическия продукт 
7. Разработване и изграждане на нови атракции;
8. Социализация на природните забележителности и културно-историческите паметници.
Обобщено, състоянието на туристическия отрасъл в община Минерални бани показва, че са налице доста позитивни процеси, признак за устойчивото му развитие. Общината има постигнат голям напредък през последните 3 години в реализиране на дейности по посочените приоритети.
Важно е да отбележим, че значителния напредък, който бе постигнат до този момент, не спира стремежа на общинското ръководство за развитие в тази посока. Сега се води още по-градивна и активна политика за оползотворяване на ресурсите и туристическия потенциал, така, че туристическия отрасъл да се превърне в един от водещите икономически сектори на територията на общината.
II.  КРАТКО ПРЕДСТАВЯНЕ НА ОБЩИНА МИНЕРАЛНИ БАНИ. ТУРИСТИЧЕСКИ  ПОТЕНЦИАЛ И РЕСУРСИ ЗА РАЗВИТИЕ НА ТУРИЗЪМ.
1. Местоположение: 
Община Минерални бани:
·  е разположена в северните склонове на Източни Родопи, в екологично чист район, богат на мегалитни паметници на културата от дълбока древност.
· отстои само на 90-100 км. от ГКПП с южните ни съседки Турция и Гърция, на 18 км. от областния град Хасково, на 25 км. от автомагистрала „Марица” и на 70 км. от летище Пловдив. 
· се характеризира със смекчен континентален климат - мека зима, сравнително хладна пролет и горещо лято. Есента е топла и продължителна. Благоприятният климат е предпоставка за целогодишен туризъм.
2. Природни ресурси:
· Най- ценният природен ресурс в община Минерални бани е минералната вода,  блика от 14 извора с температура 54,1 – 59,2 ºС. Общ дебит - над 1500 л/м. Каптирането на изворите е извършено през 1937 г. Поради уникалните лечебни свойства и химичен състав на минералната вода , през 1952 г., със заповед на МНЗ , курортът  Хасковски минерални бани е обявен за национален курорт. С Решение № 96/09.03.2011г. на министъра на околната среда и водите община Минерални бани придобива  право на безвъзмездно управление и ползване на находище за минерална вода „Хасковски минерални бани”.
· В Община Минерални бани има седем защитени територии, които представляват интерес за туристите и които са включени в изградените екопътеки – природни забележителности, защитени местности, поддържан резерват. Територията е надарена с богата природна красота и неповторими панорамни изгледи.
3. Културно-историческо наследство:
-  На територията на общината има регистрирани 52 ценни културно-исторически и археологически обекти. Те доказват, че тези земи са били населявани от най-дълбока древност до наши дни. Това са тракийски  култово-погребални комплекси от ранножелязната епоха; праисторически, тракийски и римски крепости; средновековни църкви; шарапани; интересни древни скални ниши; скални олтари и жертвеници и мн.др.
-    Религиозни храмове – църкви и джамии, с архитектурно-художествена стойност.
-   Със заповед на Министъра на културата от 17.10.2017г. – археологически обект Хасара-  с. Ангел Войвода бе обявен за групова археологическа недвижима културна ценност с категория „национално значение” с име: „ Тракийски скален култов комплекс и „Късноантична крепост”  в м.”Хисаря” от землището на с.Ангел Войвода, община Минерални бани, област Хасково.
- Предстои продължаване на проучванията и социализиране - осигуряване на достъп /изграждане на инфраструктура/ до м. «Хасара» - с. Ангел Войвода, за да се популяризира обекта, като удобен за посещение от организирани туристи /за включване в маршрутите на туроператорите/.
4. Екопътеки и туристически атракции:
        	     -    Има изградени  шест туристически екопътеки, които осигуряват достъп на туристите до
    всички тези значими и много интересни културно-исторически и природни забележителности.
· В курорта Минерални бани, на разположение на гостите и туристите са двете интересни туристически атракции – «Чифте баня» и «Терариум».
· През летния сезон , атрактивно място за посещение са модерни откити басейни с минерална вода, предлагащи богата гама от възможности за развлечения за малки и големи.
· В реконструираните и модернизирани по проекти, паркове на общината, са обособени приятни и прохладни кътчета за отдих, детски и спортни площадки, фитнес-уреди, тенис на маса и много други възможности за спорт и развлечения.
· За любителите на природата и културното наследство, на територията на общината има изградени шест екопътеки, които осигуряват достъп до много интересни и красиви места. Екопътеките са съоръжени с места за отдих, възможност за пикник сред природата, развлекателни съоръжения и информационно-указателни табели.
5. Читалища, културна дейност, значими за туризма празници и фестивали.
- На територията на общината има 7 читалища - в селата  Минерални бани, Сусам, Караманци, Боян Ботево, Сърница, Спахиево и Сираково. Всички те развиват активна читалищна дейност – библиотеки, самодейни състави за народни песни и танци и др. Ежегодно читалищата организират различни празници с богата културна програма. Те са пазители на местните традиции, обичаи, автентичния фолклор и българския народен дух.
- по-значими, ежегодни културни събития, които привличат много гости, участници и туристи от страната и чужбина са:
· „Празник на минералната вода, здравето и красотата”
· Международният детски етнофестивал – „Децата на Балканите с духовност в Европа”
· Фолклорен  фестивал „С хоро на гроздобер”  
· На официалната страница на община Минерални бани е публикуван Културен календар на общината, на който са обозначени сроковете и мястото за провеждане на различните културни събития.
6. Спортно-развлекателни съоръжения.
· Спортната база, с която разполага община Минерални бани на този етап е недостатъчна, но общината работи активно за кандидатстване по проекти с които да се реконструира и модернизира наличната спортна база и да се изгради нова.
· В момента, с финансовата подкрепа на Министерството на младежта и спорта, се реконструира  футболния стадион в с. Караманци. Имаме още два стадиона в Минерални бани и с. Сусам, които също се нуждаят от обновяване и реконструиране. 
· В Минерални бани бе изградена модерна спортна площадка за хандбал и волейбол.
7. Транспортна инфраструктура.
· В община Минерални бани единственият вид транспорт е автомобилният.
Цялата пътна мрежа в общината е асфалтирана. Пътят до гр.Хасково е в отлично състояние. В отлично състояние е и отсечката от третокласния път Пловдив – Кърджали /с.Сусам – с.Караманци/, която преминава през територията на общината. 
За рехабилитация на общинската пътна мрежа се изпълняват проекти, финансирани по различни европейски програми. 
· Незадоволително остава състоянието на пътя до връх „Аида“, който е важна артерия за развитието на туризма в общината /има готов технически проект за рехабилитация на пътя/.
8. Комуникации, благоустройство, услуги.
· Телекомуникационните услуги в общината са с добро качество. Всички села са телефонизирани и имат  Интернет достъп. Почти 90 % от населението ползва услугите на мобилните оператори.
· На много добро ниво са електроснабдяването и водоснабдяването на населените места но все още се работи по подобряване на  ВиК мрежата на места.
· Има организирано снегопочистване и сметосъбиране във всички села. Битовите отпадъци се събират в контейнери /бобри/  и регулярно се извозват от фирма концесионер.
· Като цяло, курортът  Минерални бани е чист и добре благоустроен.
· Предстои да се предприемат действия за подобряване на уличната мрежа в Минерални бани и някои други  села в общината – да се асфалтират максимален брой улици, да се оформят и изградят тротоари, да се възстановят, изградят  и поддържат паркове, зелени и цветни  площи, детски площадки и др.
· В Минерални бани , туристите могат да ползват редица други услуги от първа необходимост – здравно обслужване, аптека, банково обслужване /ползване на банкомат, обмяна на валута и др./, пощенски услуги и др.
· Специализираната медицинска и болнична помощ се осъществява от здравните заведения и МБАЛ в гр. Хасково. Спешните случаи се обслужват от Центъра за спешна медицинска помощ – гр. Хасково.
9. Екологично селско стопанство.
· Селското стопанство е доминиращ отрасъл за повечето населени места в общината. Съществуват благоприятни почвено - климатични условия за развитие на растениевъдството. Умерено средиземноморският климат е важен фактор за отглеждането на сравнително голямо разнообразие от селскостопански култури. 
· Екологично чистата природна среда е подходяща за отглеждане на билки и етерично - маслени култури, биомед и други растителни биопродукти.
· Общината е известна  с високи средни добиви от винени лозя – над 800 кг от декар. 
Най-вече, в землището на с. Сусам има големи лозови масиви, където се отглеждат едни от най-качествените сортове грозде в страната – „Мерло”, „Памид”, „Мускат бианко”, „Мускат джианко”, „Вилние”, „Каберне совиньон”, „Мавруд” и „Шира”. 
· Наличните частни инвестиции в създаване на нови лозови масиви, добрият климат и почва са все предпоставки за развитие и на винен туризъм. 
· Все повече се развива оранжерийното производство на зеленчуци, с геотермално отопление. 
· В големи овощни градини в землището на с. Брястово се отглеждат череши, а в землището на с. Спахиево -  круши, праскови, кайсии и ябълки.
· Животновъдството в община Минерални бани е концентрирано в частния сектор и се характеризира с висок относителен дял на дребните стопанства.От селскостопанските животни в общината се отглеждат: крави, биволи, овце, кози, свине, птици и пчели. 
· Наличието на всички тези местни селскостопански продукти – мляко, сирене, кътък, домашно масло, мед, яйца и др., произведени в екологично чиста среда от частните стопани, все още няма своето приложение – като предлагане на тази продукция на туристите, в заведенията за хранене и местата за настаняване. 
· Местните хотелиери и ресторантьори биха могли да проучат някои типично местни  традиционни гозби и ястия, които да наложат като местна кухня във всички места за хранене.
10. Места за настаняване в община Минерални бани.
· През последните години, местата за настаняване в община Минерални бани се увеличиха двойно. Кокетни къщи , стаи за гости, хотели и малки семейни хотели,  предлагат прекрасни условия за пълноценен отдих , водолечение, зони за релакс, балнео и физиотерапевтични процедури. Общият капацитет на категоризираната леглова база в момента е 854 легла /без 39 легла - хижа „Аида“/. 
· Все още, към настоящия момент, няма места за настаняване със сертифицирани Балнеолечебни (медикъл спа) центрове. Очаква се това, което е много важно за имиджа на Минерални бани като балнеолечебен център, да се случи в предстоящия програмен период. 
· В Минерални бани има няколко самостоятелни заведения за хранене и развлечения, както и такива които са изградени към местата за настаняване.
11.  Кадрово обезпечаване в туристическия сектор.
· Кадровото обезпечаване в туризма с квалифициран и мотивиран персонал е проблем  за цялата страна, но в малките курорти още по-трудно могат да се привлекат и задържат квалифицирани кадри -  характерно за персонала е текучеството, съвместяването на трудови функции, слабата приобщеност към фирмата, в която работят, което прави инвестициите в обучение до голяма степен рискови.
· За решаване на този проблем, в община Минерални бани – с. Караманци, се обособи паралелка в училището, за подготовка на кадри за туризма /средно образование/. Целта е да се обучат кадри,които да минимизират дефицита от квалифициран персонал в туризма и да се задържат, доколкото е възможно, младите хора от общината, като им бъде осигурена реализация след завършеното образование.
12. Организации свързани с туризма.
За изпълнението на Плана се предвижда активното участие на всички заинтересовани страни:
-  Консултативен съвет; 
- Читалища на територията на община Минерални бани;
-  Сдружение „Център за развитие на община Минерални бани” ; 
-  Клуб по туризъм „Гарваница“ , регистриран в община Минерални бани ;
- Местно туристическо сдружение „Минералтур” – с участието на хотелиери, ресторантьори и физически лица, работещи за развитието на туризма в общината; 
-  Организация за управление на Тракийски туристически район. /През 2018г., Община Минерални бани е член на учредителния комитет и ще бъде един от учредителите на ОУТТР, със седалище в гр. Пловдив, която се създава на основание законовите разпоредби от Закона за туризма/. 
13. Възможности за партньорства.
Въпреки безспорния си потенциал за развитие на специализиран туризъм, община Минерални бани не би могла сама да сглоби и предложи цялостен продаваем туристически продукт. Аналогично в съседство на общината са разположени общини, на чиято територията могат също да се видят уникални и атрактивни обекти, които обаче по отделно не са в състояние да осигурят дълъг престой и търсеното преживяване на посетителите. Следва да се работи по съществуващите възможности за формиране и предлагане на единен регионален туристически продукт:  



























ЦЕЛИ И ПРИОРИТЕТИ НА ГОДИШНАТА ПРОГРАМА
ГЛАВНА ЦЕЛ: НАДГРАЖДАНЕ ВЪРХУ ПОЛОЖЕНИТЕ ОСНОВИ ЗА РАЗВИТИЕ НА УСТОЙЧИВ ТУРИЗЪМ В ОБЩИНА МИНЕРАЛНИ БАНИ, БАЗИРАНО НА СОЦИАЛИЗИРАНЕ НА БОГАТОТО ПРИРОДНО И КУЛТУРНО НАСЛЕДСТВО, РАЗШИРЯВАНЕ И ПОДОБРЯВАНЕ НА ТУРИСТИЧЕСКА ИНФРАСТРУКТУРА.
СПЕЦИФИЧНИ ЦЕЛИ:	
1.Утвърждаване на Община Минерални бани като разпознаваема и предпочитана туристическа дестинация. 
2. Повишаване на качеството на предлагания туристическия продукт.
3. Ефективна маркетингова политика на дестинацията за популяризиране и налагане на продукта на туристическия пазар.
4.Подобряване на състоянието на местната среда за развитие на туризма в община Минерални бани.
5.Провеждане на гъвкава туристическа политика на общинско ниво и ангажиране на заинтересованите лица.
ПОДЦЕЛИ:
· Да бъдат идентифицирани, анализирани и предложени конкретни мерки и решения за проблеми в сферата на туризма
· Да се откроят приоритетите в разглежданата област.
· Да се обединят усилията на местната власт, държавните институции, частния бизнес, населението на общината и неправителствения сектор на територията на общината за ефективно усвояване на туристическия потенциал и за постигане на устойчивост в развитието на туризма.
· Да се преодолее сезонния характер в туризма чрез развитие на алтернативни форми на туризъм. Да се обогати основния туристически продукт и се работи за неговата устойчивост.
· Да се провежда ефективен маркетинг, реклама и информационен обмен.
· Да се използват оптимално ограничените финансови и човешки ресурси, като се съсредоточат в решаването на най-приоритетните проблеми.


В съответствие с Приетата от Общинския съвет Стратегия за развитие на туризма в община Минерални бани за периода 2014-2020 година, с приоритетите на националната стратегия за развитие на туризма и съобразно местните туристически ресурси и потребности, в плана към програмата са включени за изпълнение  следните дейности:





                                                                                                                                                                             ПРОЕКТ

	
	ОБЩИНСКИ  ПРОЕКТИ ЗА РАЗВИТИЕ НА ТУРИЗМА В ОБЩИНА МИНЕРАЛНИ БАНИ
	
	
	
	

	№ и дата на разрешението за строеж

	Строеж

	Местоположение
	Стойност
	Финансиране
	Етап

	05/01.03.2018г. 
	„Упрепване на откос на път за с.Сърница , 
Инвестиционното предложение е за укрепване на откос на път за с. Сърница. С настоящия проект се предвижда укрепване  на откос на ПЪТ HKV 1122 с. Спахиево- с. Караманци-с. Сърница, община Минерални бани. Под въздействието на високите  води в дерето, както и стичащите се такива от пътното платно, съществуващата, подпорна стена е почти разрушена, като това води до реална  опасност от пропадане на общински път HKV  1122.
 За целта  се предвижда на мястото на същестуващата каменна подпорна стена в ПИ 091002, местност „Изрето“, с. Сърница да се изгради стоманобетонна подпорна стена с дължина 72 м. Предвижда се и реконструиране на оттока на съществуващия водосток при уличното платно.
Пътя осигурява достъп до голяма част от културно-историческите забележителности на територията на общината, като „Орлови скали” и мн.др.сни
	ПИ 091002, м. „Изрето“, Сърница













	196 160,33 лв. 
	
	Изпълнява се 

	09/22.03.2018г.

	„Благоустрояване на улична мрежа в с. Минерални бани“ . Подобект улица „ Любен Каравелов“. Проектът предвижда възстановяване на улица Любен Каравелов о.т. 367а-о.т.180а L = 490,86 м. Една от централните улици в Минерални бани, която осигурява достъп до СБР „Айлин”
	улица „ Любен Каравелов“
	322 800,01 лв.
	
	Изпълнява се

	11/16.04.2018г.

	Благоустрояване на улица „БАНСКА“ с. Минерални бани.  Проектът предвижда възстановяване на улица „Банска“ о.т. 302 п.т.23 L= 490,86 м.
	Улица „Банска“
	310 800.00 лв. 
	
	Изпълнява се

	12/16.04.2018г.

	Благоустрояване на улица „ОБОРИЩЕ“ с. Минерални бани.  Проектът предвижда възстановяване на улица „Оборище“ о.т. 369  п.т.40 L= 393,00 м.
	Улица „Оборище”
	255 600,00 лв.
	
	Изпълнява се

	47/22.06.2012 год.
	РЕХАБИЛИТАЦИЯ НА „ЦВЕТНА КАСКАДА МИНЕРАЛНИ БАНИ“ Предвижда се : Цялостно премахване настилки и зелени площи и проектиране и изграждане на нови такива.  Предвижда се изграждане на сух фонтан с 9 бр. дюзи Парковото обзавеждане предвидено в проекта се състои в поставянето на 26 бр. пейки, доставка  и монтаж на каменна чешма.
	УПИ VIII, кв. 15 по плана на с. Минерални бани
	575 030,17 лв.
	ПМС
	Изпълнява се

	30/29.11.2018 год.
	„РАЗШИРЕНИЕ НА КАНАЛИЗАЦИОННА МРЕЖА ЗА ДЪЖДОВНИ ВОДИ, КАНАЛИЗАЦИОНЕН КЛОН ЗА ДЪЖДОВНА ВОДА, С. МИНЕРАЛНИ БАНИ, ОБЩИНА МИНЕРАЛНИ БАНИ“, с дължина 162,97 м.
Инвестиционното предложение представлява изграждане  на  канализационен клон за отвеждане на дъждовни водни количества до съществуваща канализация в с.Минерални бани с дължина 162,97м.
Изграждането на канализацията е необходима предпоставка, както за благоустрояването на населеното място  така и за предпазването му от неблагоприятните ефекти на повърхностното оттичане на дъждовните води.

	
ПИ № 001177 ДО XX , КВ. 14 ПО ПЛАНА НА 
с. Минерални бани
	180 677,08 лв.
	
	Изпълнява се

	26/23.06.2016 год.
	ИЗГРАЖДАНЕ НА ПСВП „ЩЪРКЕЛИ“- инсталация за корекция на арсен в питейните води от ПС „Щъркели“, ПИ 381, община Минерални бани, област Хасково”. С инвестиционното предложение се предвижда възстановяване нормалното водоснабдяване на населените места в община Минерални бани с вода годна за питейно-битови нужди, за целта ще се проектира и изгради инсталация за корекция на съдържанието на арсен.

	ПИ № 000381, землището на с. Татарево, община Минерални бани, област Хасково
	515 419,93 лв.
	ПМС
	Изпълнява се

	12/28.06.2018г.

	“РЕКОНСТРУКЦИЯ И РЕХАБИЛИТАЦИЯ НА УЛИЧНА МРЕЖА В ТРИ НАСЕЛЕНИ МЕСТА В ОБЩИНА МИНЕРАЛНИ БАНИ''  Подобект:  “Реконструкция и рехабилитация на улица „Атанас  Райков“   в  с. Сусам, Община  Минерални  бани“”
Проектът предвижда възстановяване на пътната конструкция на улица „Атанас Райков“ в с. Сусам, Община Минерални бани от п.т.1  до п.т.27 с дължина L = 297,35м

	улица „Атанас  Райков“   в  с. Сусам
	
	ДФЗ
	ДФЗ, ще се входира

	36/15.09.2016 г.
	„БЛАГОУСТРОЯВАНЕ НА УЛИЦА № 18 В С. КАРАМАНЦИ О.Т. 54 – О.Т.134, ОБЩИНА МИНЕРАЛНИ БАНИ, ОБЛ. ХАСКОВО.
Инвестиционното предложение предвижда благоустрояване на улица № 18 в с. Караманци о.т. 54 – о.т.134 предвижда се възстановяване на пътната конструкция и направа на тротоари на улица № 18 в с. Караманци о.т. 54 – о.т.134 с обща дължина L  693,68 м
	улица № 18 в с. Караманци
	
	ДФЗ
	ДФЗ, ще се входира

	35/15.09.2016 г.
	БЛАГОУСТРОЯВАНЕ НА УЛИЧНА МРЕЖА В с. МИНЕРАЛНИ БАНИ - ПЪРВИ ЕТАП И РЕХАБИЛИТАЦИЯ НА ОБЩИНСКА ПЪТНА МРЕЖА“

Подобект: „БЛАГОУСТРОЯВАНЕ НА УЛИЧНА МРЕЖА В с. МИНЕРАЛНИ БАНИ- ПЪРВИ ЕТАП“ с обща дължина 2666,46 м., със следните улици: - бул."Васил Левски"  о.т.300` - о.т.3` ; ул."Юрий Гагарин"  п.т.39 - о.т.22 ; Проекта предвижда възстановяване на част от улична  мрежа в с.  Минерални бани 
бул."Васил Левски"  о.т.300` - о.т.3 L =1620,92 м
ул."Юрий Гагарин"  п.т.39 - о.т.22  L =199,41 м
	бул."Васил Левски"  о.т.300` - о.т.3` ; ул."Юрий Гагарин"  п.т.39 - о.т.22 ;
	
	ДФЗ
	ДФЗ, ще се входира

	Все още не сме одобрили 
	РЕКОНСТРУКЦИЯ И БЛАГОУСТРОЯВАНЕ НА ПАРКОВО ПРОСТРАНСТВО В  УПИ –I-167, КВ.12 С.КАРАМАНЦИ , ОБЩИНА МИНЕРАЛНИ БАНИ
Настоящата разработка представлява реконструкция на съществуващо парково пространство в което се предвижда изграждане на нова детска площадка за игра, озеленяване, парково осветление и поливна система.
	В  УПИ –I-167, КВ.12 С.КАРАМАНЦИ
	
	ДФЗ
	ДФЗ, ще се входира

	Все още не сме одобрили
	„БЛАГОУСТРОЯВАНЕ, ПАРКОУСТРОЯВАНЕ НА ПАРК КВ. 7 УПИ. ІІ ПО ПЛАНА НА С.МИНЕРАЛНИ БАНИ, ОБЩИНА МИНЕРАЛНИ БАНИ”
 Инвестиционен проект представя изцяло ново решение на източната част от парка.   Общо за цялата територия се  предвижда  ново осветление – алейно и художествено, поливна система, водни ефекти.  Третират се всички вегетативни площи.

	парк кв. 7 УПИ. ІІ по плана на с.Минерални бани
	
	ДФЗ
	ДФЗ, ще се входира

	Все още не сме одобрили
	 Парково осветление в кв. 8 с. Винево, община Минерални бани
	
	
	ДФЗ
	ДФЗ, ще се входира

	
	„ВОДЕН АТРАКЦИОН ФОНТАН НА ОТКРИТО В УПИ XIX, КВ. 14 ПО ПЛАНА НА С. МИНЕРАЛНИ БАНИ” ИП цели облагодоряване на парковото пространство и изграждане на воден атракцион Фонтан на открито с цел повишаване на атрактивността на обществените пространства.
	УПИ XIX, кв. 14 по плана на с. Минерални бани
	
	ТГС- партньори  с община Визе - РТурция и Съюз за предоставяне на услуги по селата

	ТГС, входирано е 

	Съгласно ЗУТ, не се изисква разрешение за строеж
	“ОБОРУДВАНЕ, ВЕРТИКАЛНА ПЛАНИРОВКА И ПОДОБРЯВАНЕ НА ПРИЛЕЖАЩИТЕ ПРОСТРАНСТВА НА КРЕПОСТТА „ТОПЛИКОС“ В М.“СВ.ДУХ“, ПИ. 101, КВ.7, с.Минерални бани”
Предмет на разработката е благоустрояване и вертикална планировка на прилежащите пространства около крепостта, реконструкция и рехабилитация на алейната мрежа в парковата среда, повишаване достъпността до обекта включително достъп за хора в неравностойно положение, осигуряване на парково и художествено осветление на археологическия паметник, създаването на места за отдих и рекреация и организиране и обособяване на зона за организиране на събития пърформанси на открито и временни туристически атракции

	ПИ101,КВ.7,с.Минерал-ни бани”

	
	ТГС- партньори  с Къркларели – Р Турция,
Община Минерални бани е водещ партньор 
	ТГС, входирано е 

	Съгласно ЗУТ не се изисква разрешение за строеж
	РЕХАБИЛИТАЦИЯ НА ТУРИСТИЧЕСКА ЕКО ПЪТЕКА «с.Брястово – Узун дере – м.Пробит камък – м.Орлови скали с отклонение за м.Айкаас» в община Минерални бани
          Настоящето инвестиционно предложение е надграждане на вече реализирани проекти за туристически екопътеки в община Минерални бани. Идеята на проектираната екопътека е туристическата инфраструктура в общината да стигне до границите на съседните общини Черноочене и Първомай. Те да развият тяхната туристическа инфраструктура водейки до областните центрове Пловдив и Кърджали, което ще спомогне за създаване на трайна и устойчива система в национален и наднационален мащаб. 
          Втората цел на проекта е реализирането на затворени кръгове от туристически маршрути. Към момента екопътеките са еднопосочни водят до интересен обект, от който туриста трябва да се върне обратно по пътеката. С настоящия проект туристите ще могат да тръгват от една точка и да стигат обратно до нея по различен маршрут.

	м.”Айкаас”  в община Минерални бани
	
	ТГС- партньор в проекта с партньори :
 СДРУЖЕНИЕ  „ЦЕНТЪР  ЗА РАЗВИТИЕ НА ОБЩИНА МИНЕРАЛНИ БАНИ“ и Р.Турция ПЕХЛИВАНКЬОЙ
	ТГС входирано е 

	

	ПРОВЕЖДАНЕ НА ГЪВКАВА ТУРИСТИЧЕСКА ПОЛИТИКА НА ОБЩИНСКО НИВО 

	ДЕЙНОСТ
	ИЗПЪЛНИТЕЛ
	СРОК НА ИЗПЪЛНЕНИЕ
	СТОЙНОСТ
 /за двегодишен период/
	ИЗТОЧНИК НА ФИНАНСИРАНЕ

	1.Участие на общината в регионални, национални и чуждестранни  рекламни туристически издания и сайтове, филми и други средства за реклама и популяризиране на туристическата дестинация.
Изработка на професионален филм за Минерални бани по договор с ЕЙЧ ДИ ЧЕНЪЛ ЕООД  представляващи телевизия Травъл ТВ.
	· Община Минерални бани 
· Местен туристически бизнес-хотелиери и ресторантьори
	постоянен
	10 000 лв.
	· Туристически данък и приходи от такси за категоризация на ТО
· Съфинансиране от местния бизнес
· Други

	2. Актуализиране и изработка на нови рекламни материали – брошури, дипляни, карти и др., които да обхващат цялата информация за предлаганите туристически услуги, туристически атракции, транспортна достъпност, културни и спортни събития, както и други дейности свързани с развитието на туризма.
	· Община Минерални бани – отдел МПСХД
· Местен туристически бизнес-хотелиери и ресторантьори
· Консултативен съвет
	До м.ноември 2018г.
	10 000 лв.
	· Туристически данък и приходи от такси за категоризация на ТО
· Съфинансиране от местния бизнес
· Други

	3. Участие в международни, национални и регионални туристически изложения, форуми и борси за популяризиране на цялостния туристически продукт на дестинация Минерални бани.
	· Община Минерални бани
· Местен туристически бизнес - хотелиери и ресторантьори

	постоянен
	20 000 лв.
	· Туристически данък и приходи от такси за категоризация на ТО
· Съфинансиране от местния бизнес
· Други

	4. Създаване на работна група, която да изработи програма за представяне на общината и туристическия бизнес  на предстоящите туристически борси. 
	· Община Минерални бани – отдел МПСХД
· Местен туристически бизнес-хотелиери и ресторантьори
· Консултативен съвет
	До края на  м.септември 
	-
	-

	5. Популяризиране на културния и спортния календар на общината. 
	· Община Минерални бани –  отдел МПСХД
 експерти Култура, Спорт
· Читалища
	постоянен
	-
	-

	6. Организиране на програма с културно – развлекателни мероприятия , поне веднъж седмично, през летния туристически сезон.
Организиране на ежегодните  големи празници и фестивали.
	· Община Минерални бани – отдел МПСХД
· Местен туристи-чески бизнес
· Читалища
	ежемесечно през летните месеци
	10 000 лв.
	· Бюджета на общината – /общински бюджет за култура/.
· Дарения от местния  бизнес

	7. Изграждане на ползотворно сътрудничество между хотелиерите и Клуб по туризъм „Гарваница“ за организиране на допълнителни услуги за туристите, които клубът може да предоставя, като скално катерене, яздене на коне, осигуряване на гид за разходка по екопътеките и др.
	· Община Минерални бани
· Хотелиери
· Консултативен съвет
· Клуб по туризъм
	постоянен
	-
	-

	8. Организиране на среща между собствениците на Конна база в с. Брястово и собствениците на хотели в общината. Целта на срещата е  да се презентират услугите, които предоставя конната база, за да могат хотелиерите да ги препоръчват на своите гости, като допълнителна туристическа услуга.
	· Собственици на конна база
· Представители на туристическия бизнес от общината
· МТС „Минералтур”
	-
	-
	· Заинтересованите лица от туристическия бизнес

	9.  Предприемане на действия за обезопасяване на зоните за каптиране на минералната вода /сондажите/ и подобряване на хигиенния и естетичен вид на помпените станции.
	·   Община Минерални бани
	постоянен
	-
	· Бюджета на общината

	10.  Ремонт и реконструкция на съществуващ  Резервоар за минерална вода и  изграждане на тръбопровод  с цел оптимизиране на водоподаването до туристическите обекти - по гравитачен път.
	· Община Минерални бани

	До края на 2018г.
Изпълнява се.
	464 955,27 лв.

	· Национален доверителен екофонд
· Общински бюджет

	 11. Да се предприемат мерки за привеждане на старите сгради в централната част на курорта в естетичен /незагрозяващ/ вид или да се предприеме премахването им.
	· Община Минерални бани
· Собствениците на тези сгради
	постоянен
	-
	· Собствениците на сградите

	12. Да се изработят и поставят  указателни информационни табели на възлови места по главните и второстепенни пътища, които да дават обективна информация на туристите на български и английски език за местоположението на туристическите обекти.  Дизайна им да се обсъди и съгласува с архитекта на общината и Консултативния съвет по туризъм. Информационни табели /табла/ с текст за обекта, да се поставят на всички туристически  забележителности.
	· Община Минерални бани
· Местен туристически бизнес-хотелиери и ресторантьори
· Консултативен съвет
	До м.ноември 2018г
	10 000 лв.
	· Туристически данък 
· По договор с интерактивния гид на България – „I love Bulgaria”
· Бюджета на общината


	13. Обособяване на подходящо място, за „временен” ТИЦ  - туристическа инфо-точка, който да извършва информационно обслужване на туристите. 
	· Община Минерални бани
· Местно туристическо сдружение
	постоянен
	-
	· Общината или Общинско предприятие

	14.Провеждане на проучвания /анкети и др./ за изучаване на нуждите и потребностите на туристите и измерване на тяхната потребителска удовлетвореност. 
	· Община Минерални бани 
· Местен туристически бизнес
	постоянен
	-
	-

	15.Събиране и поддържане на актуална информация в официалния сайт на общината mineralnibani.bg    относно туристическото предлагане – цени и услуги в туристическите обекти, организирани културни, спортни събития и др.
	· Община Минерални бани 
· Местен туристически бизнес-хотелиери и ресторантьори
	
постоянен
	
Забележка: През 2018г. рекламата в сайта остава безплатна за туристическия бизнес в общината
	· Общински бюджет

	16.Организиране на курсове или школи за квалификация и преквалификация на кадрите в туризма със съдействието и подкрепата на общината.
	· Местен туристически бизнес
· НПО 
· Други
	постоянен 
	-
	· Местен бизнес
· Европейско финансиране и съфинансиране чрез кандидатстване по проекти

	17.Проследяване и прилагане в срок  на всички изменения в законовата нормативна уредба в  туризма.
Информиране и оказване на съдействие на местния туристически бизнес. Сътрудничество и взаимопомощ между бизнеса и местната власт.
	· Община Минерални бани – ст.експерт Туризъм
· Консултативен съвет
	постоянен
	-

	-

	18. Извършване на категоризация  и прекатегоризация на туристическите обекти, съгласно разпоредбите на ЗТ. Попълване на данните в общинския и НТР. Събиране, въвеждане и обобщаване на информация за реализирани нощувки, туристически данък и други необходими данни. Информационно обслужване на туристите.
	· Община Минерални бани – експерт Туризъм;
·  ОЕККТО
	постоянен
	-
	-

	19. Текущ контрол върху качеството на предлаганите услуги и събирането на дължимия туристически данък.
	· Община Минерални бани – Комисия по контрол
	постоянен
	-
	-

	20. Обсъждане на възможността за организиране на кратки /еднодневни/  туристически маршрути с транспорт на лицензирана транспортна фирма след предварително записване на туристите от местата за настаняване. 
/до Перперикон, Александровска гробница и други интересни забележителности в близост/.
	· Местен туристически бизнес
· НПО 
· Транспортни фирми
· Общински предприятия
	постоянен
	-
	-

	21. Продължаване процеса на археологическото проучване на  „Тракийски култов комплекс” с национално значение в м. „Хасара”- землище на с. Ангел Войвода.
Социализиране на този обект и крепостта „Топликос” в местността „Свети дух” – Минерални бани. Осигуряване на условия за достъп с автобус до тези обекти, както и екскурзоводско обслужване / гид с  беседа за историята на обектите/.   Целта е привличане на интереса на туроператорите и включване на тези значими обекти в организираните от тях маршрути.
	· Община Минерални бани
· НПО
· екип на НАИМ БАН
· Други
	До 2020 г.
	20 000 лв.
 /само за 2018 г./
	· Общински бюджет
· Европейско финансиране и съфинансиране чрез кандидатстване по проекти
· Други

	22. Поддържане и опазване  на културно - историческите паметници и другите атракции на територията на общината. Осигуряване на охрана.
Прилагане на мерки и действия за осигуряване на безопасността и спокойствието на туристите.
	· Община Минерални бани
· ПУ Минерални бани
· Общински предприятия 
· Други
	постоянен
	20 000 лв. 
 /годишно/
	· Туристически данък
· Бюджет на общината
· Други





Забележка: Изготвеният план  към програмата, подлежи на актуализиране и допълване през целия период на изпълнението му.







ОЧАКВАНИ РЕЗУЛТАТИ:

· Минерални бани – разпознаваема и предпочитана туристическа дестинация за балнеолечение, културен и еко туризъм от български и чуждестранни туристи.
· Постигнато  ефективно туристическо развитие чрез рационално използване на природните ресурси.
· Активно популяризирана дестинация чрез успешна маркетингова и рекламна дейност.
· Изградени нови туристически атракции и маршрути, организирани интересни културни събития, които разнообразяват престоя на туристите, запълват свободното им време и  им дават възможност да опознаят и оценят местните традиции, бит и културно-историческо наследство. 
· Създадени регионални туристически продукти и туристически маршрути, свързващи общината със съседни общини.
· Подобрена туристическа и публична инфраструктура в курорта и останалите населени места в общината.
· Община Минерални бани – привлекателно място за инвестиции.
· Повишено качеството на живот на местното население в икономически, социален и психологически аспект.
· Повишени приходите от туристически бизнес и осигурени нови работни места.
· Решени устройствените и маркетингови задачи за постигане на стандартите за качество на предлаганите туристически услуги.
· Сертифицирани поне два "Балнеолечебни (медикъл спа) центрове" в Минерални бани.
· Социализирани поне два значими археологически и културно-исторически обекта на територията на общината, атрактивни и привлекателни за туроператори.
· Създадени условия за развитие на успешен туристически бизнес, които непрекъснато се  надграждат. 
· Осъществени голяма част от дейностите , които водят до успешното изпълнение на целите на общинската стратегия за развитие на туризма 2014-2020г. и Общинския план за развитие на Община Минерални бани 2014-2020г.





Изготвил: Митра Тодорова – старши експерт „Туризъм“
Одобрено от: Консултативен съвет за развитие на туризма в Община Минерални бани – Протокол № 2 от 15.06.2018г.

Настоящата Програма за развитие на туризма в община Минерални бани 2018-2019 г. е приета с Решение № …../………….2018г. на ОбС – Минерални бани, по Протокол № …… от ………..2018 г.




